Шульман Екатерина Михайловна

Шульман Екатерина Михайловна (ҡыҙ фамилияһы Заславская, 19 август 1978 йыл, Тула) — Рәсәй сәйәсмәне һәм публицисы, закондар сығарыу мәсьәләләре буйынса белгес. Сәйәси фәндәр кандидаты (2013).

Мәскәү юғары социаль һәм иҡтисади фәндәр мәктәбенең сәйәси һәм хоҡуҡи белемдәр  кафедраһы доцентыРуководство. Педагогический (научно-педагогический) состав.www.msses.ru.Дата обращения: 17 февраля 2022., Рәсәй Федерацияһы Президенты ҡарамағындағы Рәсәй халыҡ хужалығы һәм дәүләт хеҙмәте академияһы Ижтимағи фәндәр институтының дәүләт идараһы һәм асыҡ сәйәсәт кафедраһы уҡытыусыһы. РФ Президенты ҡарамағындағы  Гражданлыҡ йәмғиәтен үҫтереү һәм кеше хоҡуҡтары буйынса совет ағзаһы (2018—2019) Указ Президента Российской Федерации № 691 от 03.12.2018 «Об утверждении состава Совета при Президенте РФ по развитию гражданского общества и правам человека» (pdf).Совет при Президенте Российской Федерации по развитию гражданского общества и правам человека (3 декабря 2018).Дата обращения: 29 сентября 2019. Архивировано 23 августа 2020 года.. 

«Ведомости», «Грани.ру», Republic, Московский центр Карнеги нәшриәттәрендә баҫылып сыға. 2016 йылдан башлап 2022 йылға тиклем «Эхо Москвы» радиостанцияһында «Статус» авторлыҡ программаһын алып бара, станция  ябылғандан һуң — YouTube каналдарында.

 Биографияһы 

 Иртә йылдары 
времямини=195|мини|Е. М. Шульмандың «Популизм грамматикаһы» лекцияһы, 2016
Екатерина Шульман 1978 йылдың 19 авгусында Тула ҡалаһында педагогтар ғаиләһендә тыуа. Әсәһе — Ольга Владимировна Заславская, профессор Галина Лубянская һәм доцент Владимир Мошкевичтың ҡыҙы, Тула педагогия институтының филология факультетын тамамлаған, профессор, педагогия  фәндәре докторы. Атаһы— Михаил Петрович Заславский, Тула иҡтисад һәм информатика институты (ТИИИ) проректоры, 2012 йылдан — «ВПА халыҡ-ара полиция академияһы» проректоры, техник фәндәр кандидаты

1995 йылда Тула ҡалаһының 73-сө мәктәп-лицейын көмөш миҙал  менән тамамлай. Лицейҙы тамамлағандан һуң Джордж Браун исемендәге колледжға (Торонто, Онтарио, Канада) уҡырға инә, унда инглиз телен һәм сит ил мәҙәниәтен өйрәнә.

 Карьераһы 
Дәүләт хеҙмәте өлкәһендә — 1996 йылдан Тула ҡалаһының дөйөм Сәйәсәт идараһында эшләй.

1999 йылда Мәскәүгә күсеп килә. 1999 йылдың март айынан сентябрь айына тиклем РИА «Новости» мәғлүмәт агентлығында эшләй.

1999 йылдан 2006 йылға тиклем «Яблоко»  партияһынан депутат Юрий Нестеровтың ярҙамсыһы вазифаһын биләй, һуңынан  «Ватан — Бөтә Рәсәй» фракцияһы аппаратының хеҙмәткәре була , РФ Дәүләт Думаһы үҙәк аппаратының аналитик идара эксперты вазифаһын башҡара.

2005 йылда РФ Президенты ҡарамағындағы  Рәсәй дәүләт хеҙмәте академияһын тамамлай, унда юриспруденцияны өйрәнә.

2006 йылдан 2011 йылға тиклем PBN Company консалтинг компанияһының закондарҙы тикшереү буйынса директоры була .

2018 йылдың 3 декабренән 2019 йылдың 21 октябренә тиклем граждандар йәмғиәтен үҫтереү һәм Кеше хоҡуҡтары буйынса РФ Президенты ҡарамағындағы Совет составына инә. Совет ағзаһы сифатында «Мәскәү эше» фигураларына юридик ярҙам күрһәткән.

2022 йылдың апрелендә Роберт Бош исемендәге фонд стипендиаты сифатында Германияға командировкаға китә.  2022 йылдың 12 апрелендә үзенең аҙналыҡ «Статус»  сәйәси-ағартыу программаһы сығарылышында Шульман  Германияға китеүе тураһында иғлан итә һәм стипендиат программаһы бер йыл дауам итә, уның китеүе эш сәбәптәре менән бәйле тип аңлата.

2022 йылдың 15 апрелендә Рәсәй юстиция министрлығы Шульманды «сит ил агенттары» реестрына индерә.

2022 йылдың 17 апрелендә Шуьман элек йәшәгән йортта уның «украин нацистарына ярҙам итеүендә» ғәйепләүсе листовкалар йәбештерәләр.

 Белем-ағартыу һәм фәнни эшмәкәрлеге 
2013 йылдан 2018 йылға тиклем — «Ведомости» газетаһы колумнисыЕкатерина Шульман на сайте газеты Ведомости , 2013—2020. Шулай уҡ  «Грани.ру», Republic, Карнеги Мәскәү үҙәгендә баҫыла.

2013 йылда Рәсәй Федерацияһы Президенты ҡарамағында Рәсәй халыҡ хуҗалығы һәм дәүләт хеҙмәте академияһында  сәйәси фәндәр докторы, профессор Елена Морозова етәкселегендә «Политические условия и факторы трансформации законотворческого процесса в современной России»   темаһына сәйәси фәндәр кандидаты ғилми дәрәжәһенә диссертация яҡлай.  Рәсми  оппоненттары — сәйәси фәндәр докторы, профессор В.&nbsp;И.&nbsp;Буренко һәм  сәйәси фәндәр докторы Ю.&nbsp;Г.&nbsp;Коргунюк. Төп ойошма  — Мәскәү дәүләт университетының политология факультеты Рәсәй сәйәсәте кафедраһыШульман, Екатерина Михайловна. Политические условия и факторы трансформации законотворческого процесса в современной России : автореф. дис. … канд. полит. наук : 23.00.02 / Шульман Екатерина Михайловна; [Место защиты: Рос. акад. нар. хоз-ва и гос. службы при Президенте РФ]. — Москва, 2013. — 23 с..

Сәйәси фәндәр кандидаты, РФ Президенты ҡарамағындағы Россия Халыҡ хужалығы һәм дәүләт хеҙмәте университетының социаль фәндәр институтының дәүләт идаралығы һәм асыҡ сәйәсәт кафедраһы доценты.

2016 йылда үҙ YouTube каналын эшләтеп ебәрә, ул 2022 йыл башына 920 меңдән артыҡ кеше аудиторияны йыя. Шульмандың Instagram ында 620 меңдән ашыу ҡулланыусы яҙыла.

2017 йылдың сентябренән «Эхо Москвы» радиостанцияһында «Статус» тапшырыуын алып бараПередача «Статус». Дата обращения: 8 июля 2020. Архивировано 8 июля 2020 года., 2022 йылда радиостанция ябылғандан һуң программа  Youtube каналында сыға..

«Тура телмәр» лекторияһында даими лектор булып тора. 2016 йылдан YouTube каналын алып бара, унда политология өлкәһендә асыҡ лекциялар уҡый. 2021 йылдың февралендә протест акцияларында күпләп тотҡарлыҡтар фонында Екатерина YouTube каналында хәйриә стрим үткәрә, 2 сәғәт эсендә 3 млн һумдан артыҡ аҡса йыя..  Ул йыйылған аҡсалар өс ойошма — «ОВД-Инфо», «Апология протеста» һәм  «Медиазона» нәшриәте араһында бүленәсәк, тип вәғәҙә итәПолитолог Шульман собрала больше 3 млн рублей на правозащиту за два часа благотворительного стрима. Новая газета (22 февраля 2021)..

2022 йылдың 20 мартында «ВКонтакте» социаль селтәре администрацияһы Генераль прокуратура талабы буйынса Шульман фан-төркөмөн ябып ҡуя. Ведомствоның ғаризаһында төркөмдә «Россияның Украинаға хәл менән инеүе тураһында ялған мәғлүмәттәр»  баҫылыуы тип әйтелә.

 Ижтимағи-сәйәси ҡараштары 
Ҡыҙыҡһыныуҙар өлкәһе: закондар сығарыу процессы, Рәсәйҙә сәйәси  режим.
 Ғаиләһе 
Әҙәбиәт белгесе, В.В. Набоков ижады буйынса белгес Михаил Юрьевич Шульман (1966)  менән никахта тора

Балалары: Ольга (2008), Юрий (2012), Мария (2015)Максим Петров.Екатерина Шульман: политолог с особым мнением.SYL.ru(13 марта 2017). Дата обращения: 26 июня 2017.Архивировано 28 марта 2020 года.Михаил Шульман.Пост в блоге Михаила Шульмана.Facebook(30 августа 2015). Дата обращения: 26 июня 2017.Архивировано 23 августа 2020 года..

 Танылыуы 
2020 йылда «Левада-Центр» һорауы буйынса 40-55 йәштәгеләр төркөмөндә россияла иң илһам биреүсе кеше булаАлексей Боржонов Путин и Навальный стали лидерами опроса «Левада-центра» о наиболее вдохновляющих людях для россиян  // TJ, 11.06.2020.

Шул уҡ йылды Glamour журналы версияһы буйынса «Йыл ҡатын-ҡыҙы» бүләген ала.

2021 йылдың 13 апрелендә Федераль адвокаттар палатаһының «Хоҡуҡи дәүләт үҫешенә бик ҙур өлөш индергән өсөн» миҙалы менән бүләкләнә, бүләкте адвокаттар хоҡуғын яҡлау буйынса РФ ФПА Советы комиссияһы рәйесе урынбаҫары Вадим Клювгант тапшыраНаграды за деятельность во благо адвокатуры, государства и общества. fparf.ru. Дата обращения: 15 декабря 2021..

 Библиографияһы 

 Ғилми хеҙмәттәр 

 урыҫ телендә









 башҡа телдәрҙә 





 Китаптары 





 Фильмографияһы 

  — «Просто представь, что мы знаем» (сериал) — элекке коллега

 Иҫкәрмәләр 

 Һылтанмалар 

 Екатерина Шульман на радио «Эхо Москвы»
 Екатерина Шульман в научной библиотеке elibrary.ru (РИНЦ)


Категория:Рәсәй юристары
Категория:Алфавит буйынса юристар
Категория:Тулала тыуғандар
Категория:Википедия:Замандаштар биографияһы
Категория:1978 йылда тыуғандар
Категория:19 августа тыуғандар
Категория:Юғары уҡыу йорттарын тамамлаусылар
Категория:Сәйәси фәндәр кандидаттары
Категория:Сәйәсмән ҡатын-ҡыҙҙар
Категория:Алфавит буйынса шәхестәр
Категория:Публицистар
Категория:XXI быуат публицистары
Категория:Юғары уҡыу йорттары уҡытыусылары